《过凤山锦溪桥》
明代·陶宗仪

锦溪桥下水平溪，杨柳条长拂岸齐。参政宝坊归幻劫，右丞先垄可悲悽。

渔船桧楫双双短，酒店茅檐处处低。市井荒凉风景异，老鸦啼过乱云西。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。